
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 282 


17 Απριλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
σχεδίου περιοχή «Κατσικαριά» του δήμου Ιωαννι- 
τών (Ν. Ιωαννίνων), για τον καθορισμό χώρου ανέ¬ 
γερσης Οίκου Ευγηρίας Ζωγραφείου Κληροδοτή¬ 
ματος και καθορισμός όρων και περιορισμών δό¬ 
μησης αυτού. 1 

Χαρακτηρισμός ως διατηρητέου κτιρίου που βρίσκε¬ 
ται στην εκτός σχεδίου και εκτός ορίων οικισμών 
περιοχή του δήμου Νέας Φιγαλείας (Ν. Ηλείας) και 
καθορισμός ειδικών όρων και περιορισμών δόμη¬ 
σης αυτού. 2 


ΑΠΟΦΑΣΕΙ Σ 

Αριθ. 7504/1654 (1) 

Έγκριση τοπικού ρυμοτομικού σχεδίου στην εκτός σχεδί¬ 
ου περιοχή «Κατσικαριά»του δήμου Ιωαννιτών (Ν. Ιω¬ 
αννίνων), για τον καθορισμό χώρου ανέγερσης Οίκου 
Ευγηρίας Ζωγραφείου Κληροδοτήματος και καθορι¬ 
σμός όρων και περιορισμών δόμησης αυτού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις των άρθρων 29 παρ. Δ2 του Ν.2831/ 
2000 «Τ ροποποίηση διατάξεωντου Ν. 1577/1985 «Γ ενικός 
Οικοδομικός Κανονισμός» και άλλες πολεοδομικές διατά¬ 
ξεις» (Α' 140) και των άρθρων 114, 248, 249, 250 και 255 
του από 14.7.1999 π. δ/τος «Κώδικας βασικής πολεοδομι- 
κής νομοθεσίας» (Δ' 580), όπως τα άρθρα 248, 249, 250 
και 255 τροποποιήθηκαν αντιστοίχως με τα άρθρα 5, 6, 7 
και 13 του Ν.2831/2000». 

2. - Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (Α' 137) που προστέθηκε με 
το άρθρο 27 του Ν.2081/1992 (Α' 154) και αντικαταστάθηκε 
με την παρ. 2α του άρθρου 1 του Ν.2469/1997 (Α'38). 


3. - Το 2460/24.7.2000 έγγραφο της ΙΒ' Εφορείας Προϊ¬ 
στορικών και Κλασσικών Αρχαιοτήτων Ιωαννίνων. 

4. -Το 5759/20.7.2000 έγγραφο του Δασαρχείου Ιωαννί¬ 
νων. 

5. - Την 25/2000 γνωμοδότηση του δημοτικού συμβουλί¬ 
ου Ιωαννιτών. 

6. - Το 225/2000 υπηρεσιακό σημείωμα της Διεύθυνσης 
Πολεοδομικού Σχεδιασμού. 

7. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Εγκρίνεται τοπικό ρυμοτομικό σχέδιο στην εκτός σχε¬ 
δίου περιοχή «Κατσικαριά»του δήμου Ιωαννιτών (Ν. Ιωαννί¬ 
νων) για τον καθορισμό χώρου ανέγερσης Οίκου Ευγηρίας 
Ζωγραφείου Κληροδοτήματος, όπως ο χώρος φαίνεται πε¬ 
ρικλειόμενος με πράσινη γραμμή στο σχετικό πρωτότυπο 
διάγραμμα σε κλίμακα 1:500, που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 7504/2001 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Οι όροι και περιορισμοί δόμησης του καθοριζομένου 
με την παραπάνω παράγραφο χώρου, ορίζονται ως εξής: 

α. Μέγιστο ποσοστό κάλυψης: τριάντατοις εκατό (30%) 
της επιφάνειας του. 

β. Συντελεστής δόμησης: τέσσερα δέκατα (0,4). 

γ. Μέγιστο επιτρεπόμενο ύψος των ανεγερθησομένων 
κτιρίων: δέκα (10.00) μέτρα. 

Πάνω από το μέγιστο επιτρεπόμενο ύψος επιβάλλεται η 
κατασκευή στέγης με κλίση μέχρι 40 %. 

δ. Τα ανεγερθησόμενα κτίρια πρέπει να απέχουν από τα 
όρια του γηπέδου: οκτώ (8.00) μέτρα τουλάχιστον. 

ε. Η εκσκαφή των θεμελίων πραγματοποιείται υπό την 
επίβλεψη υπαλλήλων της ΙΒ' Εφορείας Προϊστορικών και 
Κλασσικών Αρχαιοτήτων. 

3. -Η ισχύςτηςπαρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Μαρτίου 2001 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 8439/2079 (2) 

Χαρακτηρισμός ως διατηρητέου κτιρίου που βρίσκεται 
στην εκτός σχεδίου και εκτός ορίων οικισμών περιοχή 
του δήμου ΝέαςΦιγαλείας (Ν. Ηλείας) και καθορισμός 
ειδικών όρων και περιορισμών δόμησης αυτού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. -Τις διατάξεις των παρ. 1 και2του άρθρου ΙΙΟκαιτης 
παρ. 4 του άρθρου 327 του από 14.7.1999 π.δ/τος «Κώδι¬ 
κας Βασικής Πολεοδομικής Νομοθεσίας» (Δ' 580), όπως 
οι παρ.1 και 2 του άρθρου 110 αντικαταστάθηκαν με τις 
παρ. 1 και 2του άρθρου 3του Ν.2831 /2000 «Τροποποίηση 
των διατάξεων του Ν.1577/1985 «Γενικός Οικοδομικός 
Κανονισμός» και άλλες πολεοδομικές διατάξεις» (Α'140) 
και η παρ.4 του άρθρου 327 τροποποιήθηκε με την παρ.4 
του άρθρου 2 του ιδίου ως άνω νόμου. 

2. -Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν.2081/1992 (Α' 154) και 
αντικαταστάθηκε με την παρ. 2α του άρθρου 1 του 
Ν.2469/1997 (Α’38). 

3. - Την υπ’ αρ. 103326/1281/5.12.96 απόφαση του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων πλην Γενικής Γραμμα- 
τείας Δημοσίων Έργων» (ΦΕΚ 1126/Β/16.12.1996). 

4. - Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α'9). 

5. - Την από 13.12.2000 αιτιολογική έκθεση της Διεύθυν¬ 
σης Πολεοδομικού Σχεδιασμού-Τμήμα Παραδοσιακών 
Οικισμών. 

6. - Την από 5.2.2001 σύμφωνη γνώμη των φερόμενων 
ιδιοκτητών του κτιρίου Φωτ. Πιπιλή, Μαρ. Πιπιλή Αντάπα- 
ση και Μενελάου Πιπιλή (αρ. πρ. ΥΠΕΧΩΔΕ 3136/826/ 
6 . 2 . 2001 ). 

7. - Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1.- Χαρακτηρίζεται ως διατηρητέο στο σύνολό του το 
κτίριο που βρίσκεται στην εκτός σχεδίου και εκτός ορίων 
οικισμών περιοχή του δήμου ΝέαςΦυγαλείας (Ν. Ηλείας), 
φερόμενο ως ιδιοκτησία Φωτεινής Πιπιλή, Μαρίας Πιπιλή- 
Αντάπαστη και Μενελάου Πιπιλή, όπως αυτό φαίνεται ση¬ 
μειωμένο με την ένδειξη «διατηρητέο κτίριο» στο σχετικό 
πρωτότυπο τοπογραφικό διάγραμμα σε κλίμακα 1: 5000, 
που θεωρήθηκε από τον Προϊστάμενο της Διεύθυνσης 


Τοπογραφικών Εφαρμογών με την αρ. 8439/2001 πράξη 
του και που αντίτυπό του σε φωτοσμίκρυνση δημοσιεύε¬ 
ται με την παρούσα απόφαση. 

2. - Διατηρητέο χαρακτηρίζεται το αρχικό κτίριο καθώς 
και οι εναρμονιζόμενες με αυτό μεγαγενέστερες προσθή¬ 
κες, όχι όμως και τα πάσης φύσεως καθ’ ύψος ή κατ’ επέ¬ 
κταση υπάρχοντα προσκτίσματα που αλλοιώνουν το αρχι¬ 
κό κτίριο. Ο καθορισμός των προσκτισμάτων που αλλοιώ¬ 
νουν το αρχικό κτίριο πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

3. - Απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών ή καλλιτεχνικών 
και διακοσμητικών στοιχείων του χαρακτηριζόμενου ως 
διατηρητέου κτιρίου πλην των προσκτισμάτων ή των στοι- 
χείωντου κτιρίου για τα οποία η ΕΠΑΕ έχει γνωμοδοτήσει 
για την αφαίρεσή τους. 

4. - Σε περίπτωση αποκατάστασης του διατηρητέου κτι¬ 
ρίου από αλλοιώσεις που έχει υποστεί αυτό και δεν υπάρ¬ 
χουν επαρκή στοιχεία για το ίδιο το κτίριο, λαμβάνεται 
υπόψη η βασική αρχιτεκτονική σύνθεση και η συγγενής 
μορφολογία και τεχνολογία των όψεων των κτιρίων της 
περιοχής. 

5. - Επιτρέπεται η επισκευή,ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό καθώς 
και επεμβάσεις για λόγους λειτουργικούς του χαρακτηρι¬ 
ζόμενου ως διατηρητέου κτιρίου, εφόσον δεν αλλοιώνε¬ 
ται ο αρχιτεκτονικός χαρακτήρας του και δεν θίγονται τα 
διατηρητέα στοιχεία του. 

6. - Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. Επιτρέ¬ 
πεται η τοποθέτηση επιγραφών μικρών διαστάσεων που 
πληροφορούν μόνο για τη χρήση των χώρων του κτιρίου. 

7. α.- Αιτήσεις για προσθήκη στο διατηρητέο κτίριο, 
αποστέλλονται από την αρμόδια πολεοδομική υπηρεσία, 
με γνώμη της ΕΠΑΕ, στην αρμόδια υπηρεσία του Υπουρ¬ 
γείου Περιβάλλοντος Χωροταξίας και Δημοσίων Έργων, 
για ειδική ρύθμιση σύμφωνα με τις διατάξεις του άρθρου 
4 του Ν. 1577/85 ως αυτό ισχύει, εφόσον δεν παραβλά¬ 
πτεται το διατηρητέο κτίριο και ο χώρος που το περιβάλ¬ 
λει. 

1β. Κατ’ εξαίρεση από το προηγούμενο εδάφιο και 
ύστερα από σύμφωνη γνώμη της ΕΠΑΕ επιτρέπονται 
προσθήκες καθ’ ύψος ή κατ’ επέκταση του διατηρητέου 
κτιρίου, εφόσον κριθούν απαραίτητες για τη λειτουργική 
εξυπηρέτησή του. 

8. - Για οποιαδήποτε επέμβαση στο εσωτερικό ή εξωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται έγκριση της αρμόδιας ΕΠΑΕ. 

9. - Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Μαρτίου 2001 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

